U-I-102/12
Natisni
Opravilna št.:
U-I-102/12
Datum odločitve:
26. 9. 2012
ECLI:
ECLI:SI:USRS:2012:U.I.102.12
Akt:
Odlok o nadomestilu za uporabo stavbnega zemljišča na območju Mestne občine Nova Gorica (Uradno glasilo, št. 10/97, 2/99, Uradne objave, št. 19/99, 24/2000, 1/02, 4/03, in Uradni list RS, št. 133/03, 88/04, 134/04, 93/05, 114/05, 2/07, 103/07, 122/08, 97/09, 106/10 in 109/11), 10. čl. 

Odlok o nadomestilu za uporabo stavbnega zemljišča na območju Občine Šempeter-Vrtojba (Uradne objave, št. 5/01, 14/01, 8/02, 2/03, in Uradni list RS, št. 6/04, 83/04, 140/04, 74/05, 110/05, 111/06, 14/07, 128/07, 114/08, 45/11 in 105/11), 10. čl.
Izrek:
Predlog, naj se v odločbi ali sklepu prekrije identiteta pobudnice in njene pooblaščenke, se zavrne.

Pobuda za začetek postopka za oceno ustavnosti in zakonitosti 10. člena Odloka o nadomestilu za uporabo stavbnega zemljišča na območju Mestne občine Nova Gorica (Uradno glasilo, št. 10/97, 2/99, Uradne objave, št. 19/99, 24/2000, 1/02, 4/03, in Uradni list RS, št. 133/03, 88/04, 134/04, 93/05, 114/05, 2/07, 103/07, 122/08, 97/09, 106/10 in 109/11) v delu, ki določa osnovo za odmero nadomestila za dejavnost prirejanja iger na srečo, in 10. člena Odloka o nadomestilu za uporabo stavbnega zemljišča na območju Občine Šempeter-Vrtojba (Uradne objave, št. 5/01, 14/01, 8/02, 2/03, in Uradni list RS, št. 6/04, 83/04, 140/04, 74/05, 110/05, 111/06, 14/07, 128/07, 114/08, 45/11 in 105/11) v delu, ki določa osnovo za odmero nadomestila za dejavnost igralnic, se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, 38.a.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
HIT, d. d., Nova Gorica
Datum vloge:
7. 5. 2012
Vrsta odločitve:
sklep
Vrsta rešitve:
zavrnitev, zavrženje
Dokument:
US29852
Dokument v PDF obliki:
U-I-102-12.pdf
151 KB
Prenesite datoteko
U-I-102/12-9
26. 9. 2012
SKLEP
Ustavno sodišče je v postopku za preizkus pobude družbe HIT, d. d., Nova Gorica, ki jo zastopa Odvetniška družba Martelanc, o. p., d. o. o., Ljubljana, na seji 26. septembra 2012
sklenilo:
1. Predlog, naj se v odločbi ali sklepu prekrije identiteta pobudnice in njene pooblaščenke, se zavrne.
2. Pobuda za začetek postopka za oceno ustavnosti in zakonitosti 10. člena Odloka o nadomestilu za uporabo stavbnega zemljišča na območju Mestne občine Nova Gorica (Uradno glasilo, št. 10/97, 2/99, Uradne objave, št. 19/99, 24/2000, 1/02, 4/03, in Uradni list RS, št. 133/03, 88/04, 134/04, 93/05, 114/05, 2/07, 103/07, 122/08, 97/09, 106/10 in 109/11) v delu, ki določa osnovo za odmero nadomestila za dejavnost prirejanja iger na srečo, in 10. člena Odloka o nadomestilu za uporabo stavbnega zemljišča na območju Občine Šempeter-Vrtojba (Uradne objave, št. 5/01, 14/01, 8/02, 2/03, in Uradni list RS, št. 6/04, 83/04, 140/04, 74/05, 110/05, 111/06, 14/07, 128/07, 114/08, 45/11 in 105/11) v delu, ki določa osnovo za odmero nadomestila za dejavnost igralnic, se zavrže.
OBRAZLOŽITEV
1. Pobudnica izpodbija v izreku tega sklepa navedeni določbi občinskih odlokov. Zatrjuje, da sta v neskladju z drugim odstavkom 14. člena Ustave in 61. členom Zakona o stavbnih zemljiščih (Uradni list SRS, št. 18/84, 32/85 – popr. in 33/89 – ZSZ). Svoj pravni interes utemeljuje z zatrjevanjem, da je zavezanka za plačilo nadomestila za uporabo stavbnega zemljišča na podlagi izpodbijanih določb. Predlaga tudi, naj Ustavno sodišče prikrije njeno identiteto in identiteto njene pooblaščenke.
2. Pobudo za začetek postopka za oceno ustavnosti in zakonitosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani določbi ne učinkujeta neposredno. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklepu Ustavnega sodišča št. U-I-330/05, U-I-331/05, U-I-337/05 z dne 18. 10. 2007 (Uradni list RS, št. 101/07, in OdlUS XVI, 79). Iz razlogov, navedenih v citiranem sklepu, pobudnica ne izkazuje pravnega interesa za oceno ustavnosti in zakonitosti izpodbijanih določb. Zato je Ustavno sodišče njeno pobudo zavrglo (2. točka izreka).
4. Pobudnica predlaga, naj se v odločbi ali sklepu prikrije njena identiteta in identiteta njene pooblaščenke. Po drugem odstavku 38.a člena ZUstS lahko Ustavno sodišče zaradi varstva zasebnosti odloči, da se v odločbi ali sklepu ne navedejo osebni podatki udeleženca v postopku ali osebni podatki drugega posameznika. Ker pobudnica ni navedla razlogov za prikritje njene identitete oziroma identitete njene pooblaščenke, je Ustavno sodišče njen predlog zavrnilo (1. točka izreka).
5. Ustavno sodišče je sprejelo ta sklep na podlagi tretjega odstavka 25. člena in tretjega odstavka 38.a člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
dr. Ernest Petrič
Predsednik